Gyógyszerkiadások viseléséhez nyújtott települési támogatás ( az Szt. 45.§. (1) bek. c.) pontja alapján)
(1) Gyógyszerkiadások viseléséhez nyújtott települési támogatás állapítható meg annak az egyedül élőnek, vagy háztartásban élőnek, akinek az egy főre számított havi átlag jövedelme nem haladja meg a mindenkori öregségi nyugdíj legkisebb összegének 200%-át azaz 57.000,- Ft-ot, továbbá a havi rendszeres gyógyszer költségének mértéke az öregségi nyugdíj mindenkori legkisebb összegének 20%-át eléri vagy meghaladja. 

(2) Nem jogosult gyógyszer kiadások viseléséhez nyújtott települési támogatásra az, akire való tekintettel a Járási Hivatal alanyi vagy normatív jogcímen közgyógyellátásra való jogosultságot állapított meg, illetve közgyógyellátásra való jogosultság feltételeinek megfelel.


(3) Amennyiben a kérelem vizsgálata során megállapítást nyer, hogy kérelmező jogosult közgyógyellátásra, illetve közgyógyellátás iránti eljárás folyamatban van, úgy abban az esetben kérelmét el kell utasítani.

(4)  A gyógyszerkiadások viseléséhez nyújtott támogatás határozott időre, a kérelem benyújtásától számított három hónap időtartamra állapítható meg.

(5) Összege az orvos által igazolt gyógyszerköltség, de legfeljebb havi 10.000.- Ft összegben állapítható meg.

(6) A gyógyszerkiadások viseléséhez nyújtott támogatás iránti kérelemhez csatolni kell a háziorvos vagy kezelőorvos által felírt, rendszeresen vagy esetenként szedett gyógyszerek, gyógyászati segédeszköz költségének összegéről szóló igazolást.

(7) [bookmark: _GoBack]A kérelmet a ? melléklet szerinti kérelem nyomtatványon kell benyújtani, melyhez csatolni kell a jövedelemnyilatkozatot, valamint a háziorvos- ? melléket szerinti- igazolását a kérelmező által rendszeresen szedett gyógyszerekről, melyet a gyógyszertár a beteg által fizetendő térítési díj összegének feltüntetésével igazol.
